Bitch, Don't Kill My Vibe

Bitch, Don't Kill My Vibe הוא שיר של הראפר האמריקאי קנדריק לאמאר. הוא יצא לאור ב-18 במרץ 2013, כסינגל החמישי מתוך אלבום הבכורה שלו בחברת תקליטים גדולה, Good Kid, M.A.A.D City, באמצעות טופ דואוג אנטרטיינמנט, אפטרמת' אנטרטיינמנט ואינטרסקופ רקורדס. הוא הופק על ידי סאונווייב ומכיל בתוכו דגימה של השיר "Tiden Flyver" של הרכב המוזיקה האלקטרונית הדני Boom Clap Bachelors.

השיר הגיע בשיאו למקום ה-32 במצעד הבילבורד הוט 100.

==רקע==
השיר הוקלט עבור אלבום האולפן השני של לאמאר, Good Kid, M.A.A.D City, וכלל במקור שירה של מוזיקאית הפופ האמריקאית ליידי גאגא.<ref name="MakingOf"></ref> ב-15 באוגוסט 2012, גאגא הודיעה שהיא שיתפה פעולה עם לאמאר בשיר נוסף שהוקלט עבור האלבום בשם "Partynauseous", וכי הוא ייצא לאור ב-6 בספטמבר.<ref></ref> שמונה ימים לאחר מכן, היא הודיעה שהשיר לא ייצא לאור בתאריך שהוכרז והתנצלה בפני המעריצים.<ref></ref> בסופו של דבר, אף אחת מהתרומות של גאגא לאלבום לא הופיעה בו עקב בעיות תזמון והבדלים יצירתיים. על שיתוף הפעולה עם גאגא, אמר לאמאר: "היה לנו תאריך, אך היינו צריכים לעמוד בתאריך היעד של פרסום ההזמנה מראש. זה רק הצד העסקי שעובר ומבלגן דברים".<ref name="MakingOf" />

ב-8 בנובמבר 2012, ליידי גאגא הוציאה את הגרסה המקורית של השיר הכוללת את השירה שלה, בה היא מבצעת את הפזמון ובית נוסף בשיר.<ref></ref> לאמאר הביע את הפתעתו ואת הסכמתו לפרסום השיר, מכיוון שלדעתו הוא הראה ביטחון בעבודתם המשותפת.<ref></ref> יתרה מכך, גרסת סולו של ליידי גאגא לשירם "Partynauseous" הייתה חלק מסיבוב ההופעות ArtRave: The Artpop Ball של גאגא, אך האודיו הרשמי של השיר מעולם לא פורסם באופן רשמי.

==וידאו קליפ==
הווידאו קליפ לשיר, בבימוים של דה ליל הומי ו-OG מייק מיהייל, פורסם ב-13 במאי 2013.<ref name="ComplexVideo"></ref> באותו יום, פורסמה גרסת הבמאי של הקליפ, הכוללת הופעות קמע של ג'וסי ג'יי וג'יי רוק וקליפ בונוס של שיר של סקולבוי קיו בשם "Man of the Year".<ref name="ComplexVideo" /> הקומיקאי האמריקאי מייק אפס מופיע במהלך הקליפ.<ref></ref>

הקליפ מסתיים בחיתוך קשיח של הרכב המיתרים למסך שחור עם טקסט לבן הקורא "Death to Molly" ("מוות למולי").<ref name="Molly"></ref> בראיון ל-MTV News, לאמאר הסביר שהטקסט הוא ביקורת על קידום בליריקה של שירים שונים של הסם MDMA הידוע בכינויו "מולי" במוזיקת ההיפ הופ, ואמר: "כשכולם משתמשים עכשיו במודע במונח הזה אובביטוי הזה במילים, זה משקה את התרבות... אז זה באמת הזמן לעבור הלאה".<ref name="Molly" />

==רמיקסים==
ב-13 במרץ 2013, קטע מהרמיקס הרשמי של השיר, הכולל הופעת אורח של הראפר האמריקאי ג'יי-זי, הוקרן בבכורה על ידי טכנאי המיקס של ג'יי-זי יאנג גורו.<ref></ref> כאשר לאמאר עבד על הרמיקס, הוא תיאר אותו כ"הישג" על כך שיש לו שיר עם ג'יי-זי וחשף שהוא כתב את הבית שלו לרמיקס ביום אחד.<ref></ref><ref></ref> הגרסה המלאה של הרמיקס הוצגה בבכורה על ידי Funkmaster Flex ב-17 במרץ 2013.<ref></ref> הרמיקס נוסף לרשימת הרצועות של גרסת חנות האייטונס של האלבום,<ref></ref> ולאחר מכן יצא לרדיו קצבי עכשווי ב-9 באפריל 2013.<ref name="RhythmicRadio"></ref> העטיפה של הרמיקס כוללת תצלום של שחקני הכדורסל קובי בראיינט ומייקל ג'ורדן,<ref></ref> המשמשים כייצוגים של לאמאר וג'יי-זי, בהתאמה.<ref></ref>

רמיקס של השיר בהשתתפות הזמרת-יוצרת הבריטית אמילי סאנדיי, המכונה "International Remix", יצא לאור ב-27 במאי 2013.<ref></ref> השניים הציגו בעבר את השיר באירוע Footaction בניו יורק מוקדם יותר באותו החודש.<ref></ref> הרמיקס יצא כסינגל דיגיטלי ב-25 ביוני 2013.<ref name="SandeDownload"></ref> ברמיקס, סאנדיי מבצעת קטע אינטרו חדש ודואט עם לאמאר בפזמון השיר.<ref></ref>

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
! קנדה (Music Canada)
| פלטינה ×3
| 240,000
|-
! דנמרק (IFPI Danmark)
| זהב
| 45,000
|-
! הממלכה המאוחדת (BPI)
| פלטינה
| 600,000
|-
! ארצות הברית (RIAA)
| פלטינה ×4
| 4,000,000
|}

==קישורים חיצוניים==

==הערות שוליים==

קטגוריה:שירי 2012
קטגוריה:סינגלים מ-2013
קטגוריה:שירי קנדריק לאמאר
קטגוריה:שירי ג'יי-זי
קטגוריה:שירים באנגלית
קטגוריה:שירי פלטינה בממלכה המאוחדת
קטגוריה:שירי פלטינה משולשת בקנדה
קטגוריה:שירי פלטינה מרובעת ומעלה בארצות הברית
קטגוריה:סינגלים בהוצאת אינטרסקופ רקורדס
קטגוריה:סינגלים בהוצאת אפטרמת' אנטרטיינמנט
קטגוריה:סינגלים בהוצאת טופ דואוג אנטרטיינמט